  Туспуктэм: Руслан Нуриахметов Анжелика Тихонова корреспондент Удмуртие «информатика и ИКТ» тодметъя огъя кун экзаменлы йылпумъянъёс вуизы. 100 балл сизьым выпускникъёс люказы. Со сярысь Дышетонлэсь ӟечлыксэ дунъянъя улосвыл центр ивортӥз. 100 балл басьтӥзы экономикая но математикая 29 номеро лицейысь кык пиналъёс, «Школа №30» естественно-гуманитарной лицейысь, 41 номеро лицейысь, 84 номеро школаысь, Глазкарысь 8 номеро гимназиысь, Можгаысь 8 номеро гимназиысь выпускникъёс. «Информатика и ИКТ» тодметъя огъя кун экзамен 20-тӥ но 21-тӥ инвожое ортчиз. Удмуртиын сое 1,4 сюрслэсь трос выпускникъёс сётӥзы. Кыкетӥ арзэ ни экзаменэз компьютер сьӧрын быдэсъязы. Туннэ нуналлы Удмуртиын 2022-тӥ арын огъя кун экзаменъёсын 60 ужъёс понна 100 балл пуктэмын. Тодэ вайытом, обществознаниея огъя кун экзаменлы йылпумъянъёсъя элькунысь кыкез выпускникъёс 100 балл люказы. Тегъёс: Удмуртия Ижкар экзамен Дышетон  